2.  ลักษณะการประกอบธุรกิจ

    1.  ประวัติความเป็นมา

บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) หรือ “บริษัท” ก่อตั้งขึ้นเมื่อปี 2535

เพื่อประกอบธุรกิจที่เกี่ยวข้องกับเทคโนโลยีสารสนเทศและการสื่อสาร (Information and
Communications Technology) โดยในระยะแรกบริษัทเป็นตัวแทนจำหน่ายเครื่องคอมพิวเตอร์
และสินค้าอื่นๆ ที่เกี่ยวข้องกับ

ระบบคอมพิวเตอร์ จากผลการดำเนินงานของบริษัทที่มีเติบโตอย่างต่อเนื่อง
ทำให้บริษัทขยายธุรกิจจากการเป็นตัวแทนจำหน่ายสินค้าเพียงอย่างเดียว
มาเป็นผู้ให้บริการด้านการติดตั้งระบบโครงข่ายสารสนเทศ
ปัจจุบันถือได้ว่าบริษัทเป็นผู้ให้บริการเต็มรูปแบบด้านธุรกิจเทคโนโลยีสารสนเทศและการสื่อสารรายหนึ่งของประเทศ
หรือเป็น “The ICT Solution Provider” ซึ่งมีการประกอบธุรกิจครอบคลุมดังนี้

1.  ออกแบบและรับเหมาวางระบบโครงข่ายเทคโนโลยีสารสนเทศและการสื่อสาร (Lump sum
    Turnkey) อันประกอบด้วย
    ระบบโครงข่ายสารสนเทศ,ระบบโครงข่ายการสื่อสาร,ระบบคอมพิวเตอร์Hardware,
    System software, Application software,
    ตลอดจนการให้บริการด้านการให้คำปรึกษา ออกแบบ วางระบบ ติดตั้ง ทดสอบ และฝึกอบรม

2.  บริการด้านบำรุงรักษา (Maintenance Service) และด้านพัฒนาโปรแกรมระบบงาน
    (Application Service)

3.  การให้เช่าระบบสารสนเทศ (Outsourcing Service)

บริษัทบริหารงานภายใต้การกำกับดูแลของ คณะกรรมการบริษัทฯ ซึ่งประกอบด้วยกรรมการ 11 ท่าน
และ คณะกรรมการตรวจสอบ ซึ่งประกอบด้วยกรรมการ 3 ท่าน โดยมี นายศิริพงษ์ อุ่นทรพันธุ์ เป็น
กรรมการผู้จัดการใหญ่ ปัจจุบันบริษัทมีทุนจดทะเบียนชำระแล้ว 200 ล้านบาท
แบ่งออกเป็นหุ้นสามัญจำนวน 40 ล้านหุ้น มูลค่าที่ตราไว้หุ้นละ 5 บาท

1.  ลักษณะการประกอบธุรกิจ

  บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) ประกอบธุรกิจที่เกี่ยวข้องกับ

  ธุรกิจเทคโนโลยีสารสนเทศและการสื่อสาร (Information & Communications
  Technology) โดยเป็น

  ผู้ให้บริการด้านการออกแบบและรับเหมาวางระบบโครงข่ายเทคโนโลยีสารสนเทศและการสื่อสาร
  พร้อมทั้งจำหน่ายอุปกรณ์เกี่ยวกับระบบงานสารสนเทศต่างๆ
  โดยร่วมมือกับบริษัทผู้ผลิตรายใหญ่ที่มีชื่อเสียงในธุรกิจเทคโนโลยีสารสนเทศและการสื่อสาร
  ในลักษณะของพันธมิตรทางธุรกิจ (Strategic Partner)
  ซึ่งช่วยเสริมสร้างประสิทธิภาพในการดำเนินงานของบริษัท เช่น
  การให้คำปรึกษาด้านเทคนิคจากผู้เชี่ยวชาญ การแลกเปลี่ยนข้อมูลข่าวสารของอุตสาหกรรม
  หรือส่วนลดพิเศษ เป็นต้น ปัจจุบันพันธมิตรทางธุรกิจของบริษัทประกอบด้วย Cisco Systems,
  AMP, 3COM, Hewlett Packard , SUN Micro System และ Oracle เป็นต้น

  นอกจากนี้ บริษัทยังให้บริการด้านบำรุงรักษาและการพัฒนาโปรแกรมระบบงาน
  ตลอดจนให้เช่าระบบสารสนเทศ
  ซึ่งการขยายขอบเขตของบริการนอกเหนือจากเป็นผู้รวบรวมระบบฯ
  ทำให้บริษัทเป็นผู้ให้บริการด้านเทคโนโลยีสารสนเทศและการสื่อสารอย่างเต็มรูปแบบ (“The
  ICT Solution Provider”)

  โครงสร้างรายได้

หน่วย : พันบาท

  ------------------------- ----------- -------- ----------- -------- ----------- --------
                            2545                 2546                 2547        

  1. รายได้จากการขาย และ     1,104,587   98.78%   1,709,636   99.31%   970,643     95.39%
  บริการ                                                                           

  2. รายได้จากค่าเช่า          10,783      0.96%    10,361      0.60%    25,446      2.50%

  3. กำไรจากอัตราแลกเปลี่ยน    2,234       0%       0           1%       1,973       0.19%

  4. อื่นๆ                    601         0.05%    1,545       0.09%    19,501      1.92%

  รวม                       1,118,207   100%     1,721,544   100%     1,017,563   100%
  ------------------------- ----------- -------- ----------- -------- ----------- --------

2.  เป้าหมายการดำเนินธุรกิจ

  ในปี 2547 บริษัทมีเป้าหมายในการดำเนินงานกำหนดไว้ ดังนี้ คือ

1.  ขยายธุรกิจที่ก่อให้เกิดรายได้อย่างประจำ ได้แก่ รายได้จากบำรุงรักษา
    และรายได้จากการให้เช่าระบบสารสนเทศ

2.  ขยายฐานลูกค้าให้กว้างขึ้น ได้แก่ ภาคการศึกษา ภาคอุตสาหกรรมและการผลิต
    ภาคคมนาคมและขนส่ง และกลุ่มสถาบันการเงิน

3.  เพิ่มประสิทธิภาพในการปฏิบัติงานเพื่อรองรับการขยายตัวของธุรกิจด้านบริการ ได้แก่
    การจัดตั้งศูนย์บริการตามภูมิภาค และระบบเครือข่ายสารสนเทศภายในองค์กร

4.  พัฒนาบุคลากรให้สามารถตอบสนองต่อความต้องการของลูกค้าได้ดียิ่งขึ้น

 

จากเป้าหมายดังกล่าว บริษัทได้ดำเนินการและบรรลุเป้าหมายที่ตั้งไว้ กล่าวคือ การขยายธุรกิจที่ก่อให้เกิดรายได้ต่อเนื่อง โดยการให้เช่าระบบสารสนเทศ แบบสัญญาเช่าระยะยาว 3 ปี โดยมีค่าเช่ารวมประมาณปีละ 253 ล้านบาท จากเดิมที่เคยมีรายได้ประมาณ ปีละ 10 ล้านบาทโดยบริษัทจะสามารถรับรู้รายได้อย่างเต็มที่ตั้งแต่ปี 2548 ถึงปี 2550 และจะมีการให้เช่าระบบเพิ่มเติมอีกในปี 2548 ในส่วนการขยายฐานลูกค้ามีการขยายฐานลูกค้าไปในส่วนของ สถาบัน การศึกษาสังกัดกระทรวงศึกษาธิการ ส่วนราชการและรัฐวิสาหกิจ และองค์กรธุรกิจเอกชน เพื่อลดความเสี่ยงในการพึ่งพาลูกค้ารายใหญ่ทำให้มีลูกค้ารายใหญ่ที่ดังที่เป็นมาในอดีต ลูกค้าสำคัญรายใหม่ที่เพิ่มขึ้น ได้แก่ การท่าเรือแห่งประเทศไทย การท่าอากาศยาน (หนองงูเห่า ) กรมที่ดิน เป็นต้น ในด้านการปรับปรุงประสิทธิภาพในการปฏิบัติงานด้านบริการ บริษัท ได้เปิดศูนย์บริการครบตามที่แผนงานที่ตั้งไว้ การพัฒนาบุคลากร ที่ทำหน้าที่บริการแก่ลูกค้า ให้มีความรู้ความชำนาญตามมาตรฐานของผู้ผลิตสินค้าต่างๆ นั้น โดยบริษัทมีนโยบายส่งพนักงานของบริษัทเข้าทำการฝึกอบรม และเข้าทำการทดสอบมาตรฐานความรู้( Certified ) ในระดับต่างๆ อย่างต่อเนื่องทำให้ลูกค้าของบริษัทมีความมั่นใจและมีความพึงพอใจในคุณภาพของพนักงานและบริการที่ได้รับมากขึ้น ถึงแม้ในผลการดำเนินงานของบริษัทจะมีผลการดำเนินการที่ต่ำลงประมาณร้อยละ35 เมื่อเทียบกับปี 2546 ทั้งนี้เนื่องมาจากลูกค้าหลักของบริษัท คือ ทศท. และ กสท. มีการเลื่อนหรือชะลอการจัดหาออกไปหลายโครงการ ทำให้ไม่สามารถรับรู้รายได้ทันในปี 2547 แต่หลายโครงการจะสามารถรับรู้รายได้ในปี 2548